
    545400 SIGHIŞOARA
Str. Muzeului nr.7, Tel./Fax 0265 - 771278

                                                           H O T Ă R Â R E A  NR. 86

                                                       din 28 noiembrie 2016

             privind aprobarea procedurii de autorizare a agenţilor economici pentru desfăşurarea unor  activităţi economice pe raza municipiului Sighişoara


Consiliul Local al Municipiului Sighişoara, întrunit în şedinţă ordinară,

            Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 28.002/15.11.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere prevederile Ordonanţei Guvernului nr. 99/2000 privind comercializarea produselor şi serviciilor de piaţă, republicată, cu modificările și completările ulterioare;

           Având în vedere prevederile Hotărârii Guvernului nr. 333/2003 pentru aprobarea normelor metodologice de aplicare a Ordonanţei Guvernului nr. 99/2000 privind comercializarea produselor și serviciilor de piaţă, republicată, cu modificările și completările ulterioare; 

Având în vedere prevederile Legii nr. 12/1990 privind protejarea populaţiei împotriva unor activităţi de producție, comerț sau prestări de servicii ilicite, republicată, cu modificările și completările ulterioare; 

Având în vedere prevederile Hotărârii Consiliului Local Sighişoara nr. 198/27.11.2014 privind procedura de autorizare a agenţilor economici pentru desfăşurarea unor activităţi economice pe raza municipiului Sighişoara, raportat la care, considerăm că se impune stabilirea unei proceduri care să nu mai prevadă şi deținerea autorizației de montare firmă, precum și a contractelor privind utilitățile, respectiv: energie electrică, gaz metan și apă, canal;

            Având în vedere Raportul de specialitate al Compartimentului Autorizare Activităţi Economice, înregistrat cu nr. 28.000/15.11.2016, prin care se propune aprobarea procedurii de autorizare a agenţilor economici pentru desfăşurarea unor activităţi economice pe raza municipiului, îndeplinindu-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

Ţinând cont de amendamentele formulate în plenul şedinţei ordinare a Consiliului Local Sighişoara de domnii consilieri locali Duma Felix - Lucian și Sîrbu Ioan - Iulian, însușite și votate de membrii Consiliului Local Sighișoara;

În temeiul art. 36 (9), art. 45 (1) și a art. 115 (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

      H O T Ă R Ă Ş T E:

Art. 1. Se aprobă procedura de eliberare a autorizaţiei de funcţionare pentru desfăşurarea unor activităţi economice pe raza municipiului Sighişoara, conform anexei, care face parte integrantă din prezenta hotărâre.

Art. 2. Cu data adoptării prezentei hotărâri se abrogă prevederile Hotărârii Consiliului Local Sighişoara nr. 198/27.11.2014 privind aprobarea procedurii de autorizare a agenţilor economici pentru desfăşurarea unor activităţi economice pe raza municipiului Sighişoara, prevederile Hotărârii Consiliului Local Sighişoara nr. 29/27.05.1993 privind confecționarea și montarea firmelor de către persoanele fizice și juridice din municipiu, precum și orice alte dispoziții contrare.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighișoara şi Compartimentul Autorizare Activităţi Economice din cadrul Municipiului Sighişoara.

Art. 4. Prin grija d-nei Anca Bizo, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

        Grabcev Adrian                    

                                                                                              Contrasemnează/Avizat pentru legalitate

                   SECRETAR,



                     Bizo Anca

  (Prezenta s-a adoptat cu 18 voturi „pentru” și 1 „abținere”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Direcția Administrarea Patrimoniului;

  2 ex. Compartimentul Autorizare Activităţi Economice.

  9 ex. 

  B.A.

